റോഡ് തകര്ന്നു: ശ്രദ്ധക്ഷണിക്കല് സായാഹ്നം നടത്തി കാലടി: കോണ്ഗ്രസ് തുറവുംകര ബൂത്ത് കമ്മിറ്റിയുടെ നേതൃത്വത്തില് ശ്രദ്ധക്ഷണിക്കല് സായാഹ്നം നടത്തി. ചെങ്ങല്തുറവുംകര റോഡ് തകര്ന്ന് വെള്ളം കെട്ടിയത് ചൂണ്ടിക്കാട്ടിയും,സിയാല് നല്കിയ ഉറപ്പ് പാലിക്കാന് ആവശ്യപ്പെട്ടുമാ യിരുന്നു ശ്രദ്ധക്ഷണിക്കല്. ഇരുചക്രവാഹനത്തില് യാത്ര ചെയ്യുന്ന സ്ത്രീകളും,കുട്ടികളും ഉള്പ്പെടെയുള്ളവര് ഇവിടെ വീണു പരിക്കേല്ക്കുന്നത് നിത്യസംഭവമായി മാറി.കാന നിര്മ്മിച്ച് വെള്ളക്കെട്ട് ഒഴിവാക്കുവാനുള്ള അടിയന്തിര നിര്മാണ പ്രവര്ത്തനമാണ് ആദ്യം നടക്കേണ്ടത്.ഒന്നര വര്ഷം മുമ്ബ് പഞ്ചായത്ത് ഫണ്ടു പയോഗിച്ച് ടാര് ചെയ്ത് സഞ്ചാരയോഗ്യമാക്കിയ റോഡാണ് തൊട്ടു പിറകെ തകര്ന്നത്.എന്നാല് തകര്ച്ച പൂര്ണമായത് ഇപ്പോഴാണ്.പാതയുടെ ടാറിങ് കഴിഞ്ഞ ഉടനെ ചെങ്ങല് തോടിനു കുറുകെ സിയാല് നിര്മ്മിക്കുന്ന പാലത്തിനായി അമിതഭാരം കയറ്റിയ വാഹനങ്ങള് കടത്തിവിട്ടതാണ് പെട്ടെന്ന് തകരാന് കാരണമായത്.വാഹനങ്ങള് ഓടി റോഡിന് കേടുപാടുകള് സംഭവിച്ചാല് നവീകരണ പ്രവര്ത്തനങ്ങള് നടത്തി സഞ്ചാരയോഗ്യമാക്കു മെന്നുളള സിയാലിന്െറ ഉറപ്പാണ് ഇവിടെ ലംഘിക്കപ്പെട്ടത്.ഈ വസ്തുത മറച്ചുവച്ചും, പഞ്ചായത്ത് ഭരണസമിതിയെ കുറ്റപ്പെടുത്തിയും സി.പി.എം നടത്തിയ സമര നാടകത്തിനുള്ള മറുപടിയുമാണ് ഇതിലൂടെ കോണ്ഗ്രസ് പ്രവര്ത്തകര് നല്കിയത്.കഴിഞ്ഞ ഭരണസമിതിയില് എല്ഡിഎഫ് വാര്ഡ് മെമ്ബറായിരുന്നുവെന്നതും സി.പി.എം പ്രാദേശിക നേതാക്കള് സൗകര്യപൂര്വ്വം മറക്കുന്നതും വിചിത്രമാണ്.ഇക്കൂട്ടര് അനാവശ്യ വിവാദത്തിന് തിരി കൊളുത്തുകയാണെന്നും,ഇത്തരം അസത്യ പ്രചരണത്തിന് എതിരെ ശക്തമായി പ്രതികരിക്കുമെന്നും സമരം ഉദ്ഘാടനം ചെയ്തുകൊണ്ട് കോണ്ഗ്രസ് മണ്ഡലം പ്രസിഡന്റ് സെബാസ്റ്റ്യന് പോള് വ്യക്തമാക്കി.ബൂത്ത് പ്രസിഡന്റ് ജിജു കല്ലുങ്ങ അധ്യക്ഷത വഹിച്ചു. ഐ.എന്.ടി.യു.സി മണ്ഡലം പ്രസിഡന്റ് പി.ഐ നാദിര്ഷ, സി.കെ ഡേവീസ്, പി.കെ അലി അക്ബര്,ജോഷി ചേററുങ്ങല്,പി.എച്ച് ഹമീദ്,വി.ഡി ജോസഫ്,ടി.വൈ ഷാജഹാന്, വിമല്കുമാര് വിജയന്, എബിന് ആത്തപ്പിളളി,ജോബി ജോര്ജ് എന്നിവര് പ്രസംഗിച്ചു.